Mesto Košice, Trieda SNP 48/A, 040 11 Košice 
Výzva na predloženie ponuky – prieskum trhu, kolo č. 1,Spis č.: A/2011/18509
V rámci postupu vo verejnom obstarávaní podľa § 102 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov plánujeme zadať zákazku s nízkou hodnotou na predmet zákazky s názvom: Zabezpečenie prípravy a podávania Primátorského punču počas „Košických Vianoc 2011“ v dňoch 5.-22.12.2011.
Vyhodnotenie ponúk je dvojkolové, tzn. uchádzači zasielajú najprv doklady o splnení podmienok účasti vrátane 1 litra punču na degustáciu a následne, na základe oznámenia verejného obstarávateľa, cenovú ponuku. 
Podmienky účasti sú uvedené v tejto výzve nižšie. Doklady preukazujúce splnenie podmienok účasti uchádzač doručí verejnému obstarávateľovi v uzatvorenej obálke v stanovenej lehote s uvedením názvu zákazky, spisového čísla A/2011/18509, s označením NEOTVÁRAŤ osobne alebo poštou na adresu: Mesto Košice, Magistrát mesta Košice, Kancelária riaditeľa (3. poschodie, kancelária č. D-315), Trieda SNP 48/A, 040 11 Košice. K uvedenému uchádzač zároveň priloží 1 liter punču v neoznačenej fľaši. Termín predloženia dokladov vrátane 1 litra punču je do: 09.11.2011 do 12,00 hod. Doklady vrátane punču zaslané po termíne, alebo ak nebudú predložené na vyššie uvedenú adresu, nebudú brané do úvahy a nebudú posudzované.
Spôsob vyhodnocovania ponúk: komisia na otváranie a vyhodnotenie ponúk priradí ku každej ponuke body na základe degustácie punču. Do druhého kola postupujú maximálne tri ponuky s najvyššími počtami bodov za podmienky, že uchádzači predložili aj požadované doklady.  
Na základe vyhodnotenia splnenia podmienok účasti, uchádzačom, ktorí nepostúpia do druhého kola bude zaslané oznámenie o nepostúpení. Uchádzačom, ktorí postúpia do druhého kola, bude oznámený termín na predloženie cenovej ponuky a e-mailová adresa, na ktorú budú ponuky zasielať.
Ponuka sa zasiela výlučne na e-mailovú adresu uvedenú pre podanie ponuky v kontaktoch verejného obstarávateľa, ktorú dostanú iba uchádzači, ktorí splnili podmienky účasti a postúpili do druhého kola, vrátane termínu na predloženie ponuky. Ponuku je potrebné doplniť do tejto tabuľky a poslať na e-mail pre podanie ponuky. Ponuky zaslané na inú e-mailovú adresu nebudú brané do úvahy a nebudú vyhodnocované. Ceny je potrebné uvádzať v € bez DPH aj s DPH. Do ceny je potrebné zapracovať aj cenu za dopravu na miesto dodania tovaru vrátane ďalšieho materiálno-technického zabezpečenia uvedeného v prílohe č. 1 – Opis predmetu zákazky. Predpokladaná hodnota zákazky (bez DPH) je: 4.800 €. Úspešným uchádzačom bude ten, kto bude mať najnižšiu cenu za 1 liter punču v zmysle prílohy č. 1 – Opis predmetu zákazky . 
	
Špecifikácia požadovaného predmetu zákazky (podrobný opis):

viď prílohu č. 1
	Podmienky účasti (doklady + minimálna požadovaná úroveň):
- uchádzač predloží doklad o oprávnení dodávať tovar (výpis z obchodného registra, živnostenského registra) 
- uchádzač predloží zloženie 1 litra punču
- uchádzač predloží 1 liter punču za účelom degustácie
	
Zmluvné podmienky
Termín dodania:  5.-22.12.2011, denne od 16,00 – do 19,00 hod.
Miesto dodania:  Košice, Hlavná ulica – primátorský stánok 
                            pri  Immaculate
Lehota splatnosti faktúr je minimálne: 30 dní 	Kritériá	Ponuka	
	1. Cena celkom s DPH		
			
	Poznámka: 
Cena spolu bez DPH: .......................sadzba DPH:......  Nie som platca DPH1)	
Kontakty verejného obstarávateľa:
Verejný obstarávateľ: Mesto Košice, Trieda SNP 48/A, 040 11 Košice
Štatutárny orgán: MUDr. Richard Raši, PhD., MPH, primátor                                         
Kontakty pre verejné obstarávanie: 
Kontaktná osoba pre verejné obstarávanie: JUDr. Lucia Kopperová
Telefón, fax: 6419 314
Pracovný kontakt pre osoby: kopperova@kosice.sk
E-mail pre podanie ponuky: bude oznámený dodatočne  	Kontakty uchádzača: 
Názov a sídlo uchádzača: .................................
Štatutárny orgán uchádzača: .............................
Kontakty pre ponuku:
Kontaktná osoba pre ponuku:............................
Tel., fax: .......................
e-mail: .........................
Cena spolu bez DPH: .........................sadzba DPH:......